Lav et referat af nedenstående tekst:

Tekst:
Regionrådets nye kulturpulje har fået navnet Kultur i nærheden, og har til formål at udvikle lokale fællesskaber omkring kunst og kultur i de nordjyske landdistrikter og mindre bysamfund. Lokale foreninger og mindre organisationer kan søge op til 25.000 kroner til aktiviteter som eksempelvis en kreativ workshop, et skriveværksted, et fælles kunstværk eller engagerende musikalske oplevelser. Lokalsamfundet skal inddrages Aktiviteterne skal involvere lokalsamfundet og en eller flere kunstnere fra Nordjylland. Fristen for at søge om puljen er den 1. februar i år. Et af de projekter, der tidligere har nydt godt af puljen og støtten fra Region Nordjylland, er "Værker i Fælles Forandringer", der er udviklet af kunstnerne Trine Kjærhauge og Mie Pilborg Johansen i samarbejde med Museum for Papirkunst og Jammerbugt Kommunes Biblioteker. - Vi er rigtigt glade for opbakningen til projektet fra Region Nordjylland. Kunsten kan danne fællesskaber. Og vi tror på, at den ikke kun er til for kunstneren eller kultureliten men for alle, siger Trine Kjærhauge. Puljen skal styrke sammenhængskraften Flere borgere vil ved hjælp af puljen få adgang til kulturtilbud og få muligheden for at engagere sig i lokalsamfundet. Politikerne i regionsrådet håber på, at puljen vil styrke sammenhængskraften og fællesskaber i forsamlingshuse og lignende, som er blevet hårdt ramt af coronapandemien. Kunst og fællesskab for alle I løbet af foråret kan borgere i Jammerbugt Kommune på fire biblioteker være med til at skabe kunstværker og deltage i workshops på Museum for Papirkunst. Som afslutning på projektet er der planlagt en kunst-happening på Museum for Papirkunst og en udstilling af alle værkerne på Aabybro Bibliotek. - Vi ønsker at inddrage både børn, unge og voksne i en fælles skabelsesproces, der styrker det lokale kulturliv og fællesskabet, siger Trine Kjærhauge. Se også indslaget her:

Referat:
Region Nordjylland åbner op for, at man kan sende ansøgninger til en ny kulturpulje på en million kroner.